АҞӘА, лаҵара 27 — Sputnik. Иран адәныҟатәи аусқәа рминистр Мохаммад Џьавад Зариф ажәалагала ҟаиҵеит Персиатәи аӡыбжьахала иаҵанакуа атәылақәа арегион аҿы иҟоу аҭагылазаашьа инадҳәаланы ақәылара ҟарымҵарц азы аиқәшаҳаҭра рнапы аҵарҩырц. Абри атәы аанацҳауеит ателеканал Al Arabiya.
Зариф абри аԥшьгамҭа ҟаҵо дықәгылеит Багдад, Ирак адәныҟатәи аусқәа рминистр Мухаммед Али аль-Хаким даниԥылоз. Иара иазгәеиҭеит Тегеран шазыхио Персиатәи аӡыбжьахала атәылақәәа зегьы аус рыцура, рнырра.
Уаанӡа ари арегион аҿы аҭагылазаашьа еибарххеит ЕАА абра ар рыҟазаара зззырхо "ирантәи ашәарҭароуп" ҳәа аҳәамҭа аныҟанаҵа ашьҭахь.
Иран абри аҭакс ЕАА атерроризм иаспонсору ҳәынҭқарроуп ҳәа аҳәамҭа ҟанаҵеит.